ພັກຣີພັບລີກັນ ຊະນະບ່ອນນັ່ງ ທີ່ເປັນຂອງມື້ລາງ ສະມາຊິກ ສະພາສູງ ພັກເດໂມແຄຣັທ ເຄນເນດີ້
ຂ່າວສຳຄັນອື່ນໆ: ເກີດແຜ່ນດິນໄຫວ ຂນາດແຮງ ຢູ່ເຮຕີອີກ; ຜູ້ນຳ ດ້ານປ້ອງກັນປະເທດ ຂອງເກົາຫລີໃຕ້ ໄດ້ທຳການເຕືອນຢ່າງແຮງ ຕໍ່ເກົາຫລີເໜືອ; ຕຳຣວດ ຈັບພ
ທ່ານ SCOTT BROWN ຜູ້ສະມັກ ຂອງພັກຣີ ພັບຣີກັນ ໄດ້ຮັບໄຊຊະນະຢ່າງບໍ່ຄາດຄິດ ໃນການເລືອກຕັ້ງພິເສດ ທີ່ຣັດ MASSA-CHUSETTSເພື່ອຍາດເອົາບ່ອນນັ່ງ ທີ່ ຫວ່າງລົງໃນສະພາສູງ ທີ່ມື້ລາງ ສະມາຊິກ ສະພາສູງສັງກັດພັກເດໂມແຄຣັທ ທ່ານ EDWARD “TED” KENNEDY ໄດ້ ຄອບຄອງມາ ເປັນເວລາເກືອບເຄິ່ງສັຕວັດ ນັ້ນ ທ່ານ BROWN ໄດ້ຊະນະທ່ານນາງ MARTHA COAKLEYຜູ້ສະມັກຂອງພັກ ເດໂມແຄຣັທ ຊຶ່ງເປັນຫົວໜ້າ ຜະແນກຍຸຕິ ທັມຂອງຣັດໃນການເລືອກຕັ້ງ ພິເສດ ໃນວັນອັງຄານວານນີ້ ດ້ວຍຄະແນນສຽງ 52% ຕໍ່ 47% ໃນການຖແລງ ຕໍ່ພວກສນັບສນຸນ ທີ່ປື້ມປິຕິຍິນດີນັ້ນ ທ່ານ BROWN ເວົ້າວ່າສຽງຂອງບັນດາ ຜູ້ມີສິດປ່ອນບັດ ທີ່ບໍ່ສັງກັດພັກ ໃນຣັດ MASSACHUSETTSໄດ້ສະແດງອອກ ໃຫ້ເຫັນແລ້ວ ທ່ານໄດ້ຮັບຮູ້ ຄຸນງາມຄວາມດີ ຂອງມື້ລາງສະມາຊິກ ສະພາສູງ KENNEDY ແລະໃຫ້ຄຳໝັ້ນສັນຍາວ່າ ຈະເປັນຜູ້ສືບທອດທີ່ດີສົມກັບຕຳແໜ່ງ ອັນສຳຄັນນັ້ນ ແຕ່ໃນຂະນະດຽວກັນ ທ່ານກໍເວົ້າວ່າບ່ອນນັ່ງໃນສະພາສູງບ່ອນນີ້ ເປັນບ່ອນ ນັ່ງຂອງປະຊາຊົນ ແລະບໍ່ແມ່ນຂອງຜູ້ໃດຜູ້ນຶ່ງ ຫລືພັກໃດພັກນຶ່ງ ໂດຍສະເພາະ ໄດ້ເກີດແຜ່ນດິນໄຫວ ຂນາດແຮງອີກຄັ້ງນຶ່ງທີ່ປະເທດເຮຕີໂດຍໄດ້ສ້າງ ຄວາມສັ່ນສະເທືອນໃຫ້ແກ່ຕຶກອາຄານ ແລະເຮັດ ໃຫ້ ຜູ້ຄົນຕື່ນຕົກໃຈ 8ມື້ຫລັງຈາກໄດ້ເກີດແຜ່ນ ດິນໄຫວ ທີ່ມີຄວາມແຮງ 7 0 ທີ່ເຮັດໃຫ້ ສ່ວນ ໃຫຍ່ຂອງເຮຕີ ໄດ້ຮັບຄວາມເສັຽຫາຍຮ້າຍແຮງ ນັ້ນ ອົງການສຳຣວດ ທໍຣະນີວິທຍາຂອງສະຫະ ຣັດກ່າວວ່າ ແຜ່ນດິນໄຫວຄັ້ງລ່າສຸດນີ້ ມີຄວາມ ແຮງແທກໄດ້ 6 1ແລະມີຈຸດສູນກາງ 59 ຫຼັກ ກິໂລແມັດ ຫ່າງຈາກນະຄອນຫຼວງ PORT-AU PRINCE ຂອງເຮຕີ ຍັງບໍ່ທັນໄດ້ຮັບ ລາຍງານ ກ່ຽວກັບ ຄວາມເສັຽຫາຍ ຫຼືການບາດເຈັບລົ້ມຕາຍຈາກແຜ່ນດິນໄຫວ ຄັ້ງລ່າສຸດ ໃນມື້ວັນພຸດມື້ນີ້ ຊຶ່ງມີຂຶ້ນ ໃນຂະນະທີ່ນາໆຊາດກຳລັງສືບຕໍ່ ດຳເນີນຄວາມພະຍາຍາມ ຢ່າງຂຸ້ນຂ້ຽວ ເພື່ອໃຫ້ການຊ່ອຍເຫລືອແກ່ພວກທີ່ໄດ້ຮັບຜົນກະ ທົບ ຈາກແຜ່ນດິນໄຫວ ຂນາດແຮງ ໃນສັບປະດາແລ້ວນີ້ ຣັຖມຸນຕຣີກະຊວງປ້ອງກັນປະ ເທດ ສະຫະຣັດ ທ່ານ ROBERT GATES ໄດ້ປະກາດວ່າສະຫະຣັດ ຈະສົ່ງກຳປັ່ນຣົບ ຕື່ມອີກ ໄປຍັງເຮຕີ ເພື່ອຊ່ອຍໃນການປະຕິບັດງານຟື້ນຟູ ຈາກແຜ່ນດິນໄຫວ ຮວມທັງກຳ ປັ່ນລຳນຶ່ງ ທີ່ແນໃສ່ເ ພື່ອລຸໂລ່ງຊາກຫັກພັງ ທີ່ຖົມທ່າກຳປັ່ນໃຫຍ່ ໃນນະຄອນຫລວງເຮຕີ ຜູ້ນຳທາງທະຫານ ຂອງເກົາຫລີໃຕ້ ກ່າວວ່າປະເທດຂອງທ່ານຄວນ ເປີດສາກໂຈມຕີ ເກົາຫລີເໜືອກ່ອນ ໂດຍທີ່ບໍ່ໃຫ້ ເກົາຫລີເໜືອຮູ້ໂຕລ່ວງໜ້າ ຖ້າຫາກມີຮ່ອງຮອຍ ສະແດງໃຫ້ເຫັນ ຢ່າງຈະແຈ້ງວ່າ ອຳນາດການປົກ ຄອງເກົາຫລີເໜືອ ພວມກະກຽມທີ່ຈະທຳການໂຈມ ຕີ ດ້ວຍຣະເບີດນິວເຄລັຽ ຣັຖມຸນຕຣີປ້ອງກັນປະ ເທດເກົາຫລີໃຕ້ ທ່ານ KIM TAE YOUNG ໃຫ້ ທັສນະດັ່ງກ່າວໃນວັນພຸດມື້ນີ້ທີ່ກອງປະຊຸມສັມມະ ນາ ຢູ່ກຸງໂຊລ ບໍ່ເທົ່າໃດມື້ຫລັງຈາກເກົາຫລີເໜືອ ຂູ່ວ່າ ຈະຕັດຂາດ ທຸກການເຈຣະຈາຫາຣື ກັບເກົາ ຫລີໃຕ້ຄູ່ປໍຣະປັກທີ່ເປັນປະຊາທິປະໄຕຂອງຕົນນັ້ນ ອຳນາດການປົກຄອງ ຂອງເກົາຫລີ ເໜືອໄດ້ມີຄວາມໂກດແຄ້ນ ຍ້ອນມີ ລາຍງານຂ່າວວ່າ ເກົາຫລີໃຕ້ ໄດ້ຮ່າງແຜນການສຸກ ເສີນສຳລອງໄວ້ໃຊ້ ໃນກໍຣະນີທີ່ ຣັຖບານຄອມມູນິສ ໃນເກົາຫລີເໜືອ ພັງທະລາຍລົງ ທ່ານKIM ໄດ້ໃຫ້ທັສນະ ຄວາມເຫັນ ແບບດຽວກັນນີ້ ໃນປີ 2008 ເວລາທ່ານ ຮັບໜ້າທີ່ ເປັນປະທານ ເສນາທິການຮ່ວມ ຂອງເກົາຫລີໃຕ້ ເຈົ້າໜ້າທີ່ມາເລເຊັຽ ໄດ້ຈັບ 8 ຄົນ ໃນຖານມີສ່ວນພົວພັນໃນການ ໂຈມຕີໂບດ ຄຣິສຕຽນແຫ່ງນຶ່ງ ດ້ວຍຣະເບີດ ໄຟເມື່ອຕົ້ນເດືອນນີ້ ຊຶ່ງເປັນນຶ່ງໃນການໂຈມ ຕີ ຢ່າງຕໍ່ເນື່ອງກັນຫຼາຍໆຄັ້ງທີ່ເກີດຈາກການ ຕັດສິນຂອງສານທີ່ໄດ້ກາຍເປັນ ບັນຫາຖົກ ຖຽງໂຕ້ແຍ້ງກັນກ່ຽວກັບການ ໃຊ້ຄຳວ່າ ພຣະ ອາຫລ່າ ຜູ້ຕ້ອງສົງສັຍທັງ 8 ໄດ້ຖືກຄຸມຂັງ ຍ້ອນການໂຈມຕີ ທີ່ໄດ້ທຳລາຍຊັ້ນລຸ່ມຂອງ ໂບດMETRO TABERNACLE ໃນເຂດ ຊານເມືອງ ຂອງນະຄອນຫຼວງ ກວາລາລັມ ເປີ ຕຳຣວດເວົ້າວ່າຜູ້ຕ້ອງສົງສັຍ ໝົດທັງ 8 ຄົນ ເປັນຊາວມາເລເຊັຽ ແລະມີອາຍຸ ໃນລະຫວ່າງ 20ກວ່າປີ ພວກກ່ຽວໄດ້ຖືກຈັບ ເວລາຜູ້ນຶ່ງ ໃນກຸ່ມຂອງພວກເຂົາເຈົ້າໄປຮັບການປິ່ນປົວ ຍ້ອນຖືກໄຟໃໝ້ ມີໂບດສາສນາຄຣິສຕ໌ 11 ແຫ່ງ ພ້ອມໆກັບວັດຂອງສາສນາຊິກ ແຫ່ງນຶ່ງ ແລະວັດ ສາສນາອິສລາມ ອີກແຫ່ງນຶ່ງ ໄດ້ຖືກໂຈມຕີຫລັງຈາກສານສູງ ຂອງມາເລເຊັຽ ໄດ້ຕັດສິນ ໃນເດືອນແລ້ວນີ້ວ່າ ພວກທີ່ບໍ່ນັບຖືສາສນາອິສລາມ ກໍສາມາດໃຊ້ຄຳວ່າ “ພຣະອາຫລ່າ” ໄດ້ ໃນການອ້າງອີງເຖິງພຣະເຈົ້າ ພວກເຄື່ອນໄຫວເພື່ອປະຊາທິປະໄຕ ວຽດນາມ 4 ຄົນ ໄດ້ຖືກນຳໂຕຂຶ້ນສານໃນວັນ ພຸດມື້ນີ້ຍ້ອນໄດ້ສົ່ງເສີມສນັບສນູນ ໃຫ້ມີຫຼາຍພັກ ການເມືອງຊຶ່ງເປັນການກະທຳ ທີ່ທຽບເທົ່າກັບ ເປັນການທໍຣະຍົດຕໍ່ຊາດ ຢູ່ໃນປະເທດວຽດນາມທີ່ປົກຄອງໂດຍ ພວກຄອມມູນິສນັ້ນ ພວກນັກ ເຄື່ອນໄຫວທັງ 4 ຖືກຟ້ອງ ພາຍໃຕ້ ມາດຕຣາ79 ທີ່ຮ້າຍແຮງຂອງກົດໝາຍວຽດນາມ ໃນຖານ ໄດ້ປະກອບສ່ວນ ເຂົ້າໃນ “ກິຈກັມທີ່ແນໃສ່ເພື່ອ ໂຄ່ນລົ້ມ ອຳນາດການປົກຄອງ ຂອງປະຊາຊົນ” ແລະຖືກກ່າວຫາວ່າຮ່ວມມືກັບ ກຸ່ມນິຍົມ ປະຊາທິປະໄຕ ທີ່ລີ້ພັຍ ຢູ່ໃນຕ່າງປະເທດ 3 ຄົນໃນຈຳນວນດັ່ງກ່າວ ປະເຊີນກັບໂທດປະຫານຊີວິດ ຖ້າຫາກຖືກພົບເຫັນວ່າ ມີຄວາມ ຜິດຊຶ່ງຮວມທັງນາຍ LE CONG DINH ນັກກົດໝາຍ ດ້ານສິດທິມະນຸດ ທີ່ເຄີຍສຶກສາຢູ່ມະຫາວິທຍາລັຍ TULANE ໃນຣັດ LOUISIANA ສະຫະຣັດ ອະເມຣິກາ ສ່ວນຈຳ ເລີຍຜູ້ທີ 4 ຄືນາຍ LE THANG LONG ປະເຊີນກັບ ໂທດຈຳຄຸກ 15 ປີໃນຖານເປັນຜູ້ ສົມຮູ້ຮ່ວມຄິດ ຣັຖມຸນຕຣີກະຊວງ ປ້ອງກັນປະເທດ ສະຫະຣັດທ່ານROBERT GATES ກ່າວວ່າ ບັນດາກຸ່ມ ກໍ່ການຮ້າຍ ທີ່ ປະຕິບັດງານຮ່ວມກັນໃນບໍຣິເວນຊາຍແດນອັຟ ການິສຖານ ຕິດກັບ ປາກິສຖານນັ້ນ ຕ່າງກໍໄດ້ ຮັບຜົນປໂຍດຈາກຄວາມສຳເຣັດຂອງກັນແລະ ກັນ ແລະເປັນພັຍຂົ່ມຂູ່ ຕໍ່ຄວາມໝັ້ນຄົງໃນທົ່ວ ທັງພູມີພາກ ໃນການຖແລງ ທີ່ປະເທດອິນເດັຽ ໃນວັນພຸດມື້ນີ້ ລຸນຫລັງການພົບປະ ກັບທ່ານ A K ANTONY ຣັຖມຸນຕຣີ ກະຊວງປ້ອງກັນ ປະເທດ ອິນເດັຽ ທ່ານGATES ກ່າວວ່າ ເວ ລາກຸ່ມກໍ່ການຮ້າຍ ກຸ່ມໃດກຸ່ມນຶ່ງ ໃນເຂດເອເຊັຽ ໃຕ້ ປະສົບກັບຄວາມສຳເຣັດ ໃນການໂຈມຕີ ກຸ່ມກໍ່ການຮ້າຍທັງໝົດ ກໍຈະມີ ຄວາມສາມາດ ແລະມີຊື່ສຽງເພີ້ມຂຶ້ນ ຣັຖມຸນຕຣີ ປ້ອງກັນປະເທດ ຂອງສະຫະຣັດ ເວົ້າວ່າກຸ່ມກໍ່ການ ຮ້າຍອາລ-ກາຍ-ດາ ຕັ້ງໃຈທີ່ຈະເຮັດ ໃຫ້ຂົງເຂດດັ່ງກ່າວບໍ່ມີສະເຖັຽຣະພາບຫລາຍຂຶ້ນ ແລະອາດສາມາດ ກໍ່ກວນໃຫ້ ເກີດສົງຄາມຄັ້ງໃໝ່ລະຫວ່າງອິນເດັຽ ແລະປາກິສຖານໄດ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ